**Petra Pau** (født 9. august 1963 i Berlin i Øst-Tyskland) er en tysk politiker (PDS, Die Linkspartei.PDS, Die Linke) og visepresident i den tyske Forbundsdagen.

Liv og virke
------------

### Bakgrunn

Pau er oppvokst i DDR og begynte i 1979 på den kommunistiske masseorganisasjonen Jungpionieres skole i Droyßig, hvor hun utdannet seg til «Freundschaftspionierleiterin» og barneskolelærer i tysk og kunstfag. Hun ble medlem av kommunistpartiet, SED, i 1983. Fra 1985 studerte hun ved SEDs partihøyskole «Karl Marx», hvor hun i 1988 fikk tittelen «Diplom-Gesellschaftswissenschaftlerin» («diplom-samfunnsviter»).

### Politisk virke før og etter Tysklands samling

Frem til 1990 arbeidet hun ved Freie Deutsche Jugends sentralråd. Etter kommunismens fall ble organisasjonen avviklet i 1990, og hun ble arbeidsløs.

I 1990 begynte hun å engasjere seg politisk for SEDs etterfølgerparti, PDS. Etter at André Brie i 1992 måtte trekke seg på grunn av sin Stasifortid, ble hun valgt til partiets delstatsleder i Berlin. Dette vervet hadde hun til desember 2001, og fra 2000 til 2002 var hun nestleder i PDS.

Pau ble innvalgt i bydelsutvalget i Berlin-bydelen Hellersdorf i 1990, og satt der til 1995. Fra 1995 til 1998 var hun innvalgt i Berlins parlament.

### Bundestag

I 1998 ble hun så innvalgt i Forbundsdagen. Hun ble gjenvalgt i 2002, og var en av to representanter fra PDS frem til 2005. I 2005 kom partiet hennes over sperregrensen, og hun ble valgt til parlamentarisk nestleder.

Pau har i sitt parti etter 1990 blitt regnet til reformistene. Etter at partiets leder Lothar Bisky høsten 2005 fire ganger forgjeves hadde forsøkt å bli valgt til en av de seks visepresidentene i Forbundsdagen, men hver gang blitt nedstemt, valgte partiet etter noen måneder å nominere Petra Pau i håp om at de andre partiene ville akseptere henne. 7. april 2006 ble hun valgt til visepresident. 385 stemte for, 138 stemte mot og 58 stemte avholdende. Det er sedvane i Forbundsdagen at alle fraksjonene er representert i presidiet. De andre partiene aksepterte Pau på grunn av hennes moderate holdninger. Etter forbundsdagsvalget 2009 ble hun på nytt valget til parlamentets visepresident. I 2012 ble det kjent at også Petra Pau blir overvåket av Verfassungsschutz.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Munzinger Personen, Munzinger IBA 00000021718, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id pau-petra, besøkt 9. oktober 2017[Hentet fra Wikidata]
4. ↑   Grunnleggende data om medlemmene av Forbundsdagen, katalogkode 11003206, besøkt 13. april 2018[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]

Litteratur
----------

* Brigitte Fehrle: «Bundestagspräsidentin Petra Pau». I: Michael F. Feldkamp (red.): *Der Bundestagspräsident. Amt – Funktion – Person*. 16. valgperiode, München 2007, ISBN 978-3-7892-8201-0, S. 202–208.

Eksterne lenker
---------------

* Offisielt nettsted Rediger på Wikidata

* (en) Petra Pau – kategori av bilder, video eller lyd på Commons Rediger på Wikidata

| * v
* d
* r
Presidium i Forbundsdagen 2005– |
| --- |
| Forbundsdagen | 
* Norbert Lammert (CDU; forbundsdagspresident)
* Gerda Hasselfeldt (CSU)
* Wolfgang Thierse (SPD)
* Susanne Kastner (SPD)
* Hermann Otto Solms (FDP)
* Katrin Göring-Eckardt (De grønne)
* Petra Pau (Die Linkspartei; 2006–)

 |

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** Munzinger (iba)
 |